|  |  |  |  |  |
| --- | --- | --- | --- | --- |
| Številka: | 43001-389/2020-02 |  | oznaka naročila: | D-114/20 G  |
| Datum: | 17.12.2020 |  | MFERAC: | 2431-20-001392/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Postavitev dodatnih elementov za usmerjanje, opozarjanje in zaščito motoristov na DC R2-427/1351 »Marija Reka«** |

**Vprašanje:**

**JN007514/2020-W01 - D-114/20; Postavitev dodatnih elementov za usmerjanje, opozarjanje in zaščito motoristov na DC R2-427/1351 »Marija Reka«, datum objave: 02.12.2020**

**Datum prejema: 14.12.2020   11:22**

Spoštovani
V projektni nalogi je precej prometne opreme različnih proizvajalcev. Zanima nas na kakšen način bo naročnik v fazi oddaje ponudbe preverjal ustreznost teh elementov in s tem enakopravno obravnavo ponudnikov?
Še posebej nas zanima za dobavo in montažo motoristične letve za katero predvidevamo, da se zahteva ustrezne certifikate na osnovi crash testov?
Prav tako nismo opazili nikakršne zahteve za cestno varnostno ogledalo. Ali je potreba, da je ogledalo antirosno, z ali brez dokazil?

Za odgovor se vam lepo zahvaljujemo

**Odgovor:**

* Ponudnik mora v ponudbeno ceno vkalkulirati materiale in proizvode, ki ustrezajo zakonodaji in regulativi s področja gradnje in gradnje cest. Pogoje za dajanje gradbenih proizvodov na trg, kamor spada tudi prometna oprema, ureja Zakon o gradbenih proizvodih (Uradni list RS, št. 82/13). Za vsak vgrajeni material in proizvod mora ponudnik ob koncu gradnje v Dokazilu o zanesljivosti predložiti Izjavo o lastnostih skladno z Zakonom o gradbenih proizvodih.
* Dodatna zaščita varnostne ograje za motoriste je opredeljena v standardu SIST-TS CEN/TS 17342:2019 Oprema cest - Oprema cest za ublažitev udarcev motoristov pri trkih v varnostno ograjo. Standard ni harmoniziran, kar pomeni da je za produkte (dodatna zaščita varnostne ograje za motoriste) potrebno pridobiti slovensko tehnično soglasje.
* Prometno ogledalo mora ustrezati zahtevam Pravilnika o prometni signalizaciji in prometni opremi na cestah (Uradni list RS, št. [99/15](http://www.uradni-list.si/1/objava.jsp?sop=2015-01-3920), [46/17](http://www.uradni-list.si/1/objava.jsp?sop=2017-01-2243), [59/18](http://www.uradni-list.si/1/objava.jsp?sop=2018-01-2922) in [63/19](http://www.uradni-list.si/1/objava.jsp?sop=2019-01-2812)), in slednji navaja, da morajo imeti prometna ogledala konveksno odsevno površino, na kateri ob spremembah temperature ne sme prihajati do pretiranega rosenja.